**Zmluva o  dodávke hardvéru a predĺžení podpory č. Z-029.10.1022.00**

uzatvorená podľa § 409 a nasl. zákona č. 513/1991 Zb. Obchodný zákonník  
 v znení neskorších predpisov (ďalej len „zmluva“)

**Zmluvné strany**

**Kupujúci: Národná banka Slovenska**

Imricha Karvaša 1, 813 25 Bratislava

zastúpená: *<vyplní verejný obstarávateľ>*

IČO: 30844789

DIČ: 2020815654

IČ pre DPH SK2020815654

Bankové spojenie: NBS Bratislava

IBAN SK07 0720 0000 0000 0000 1919 (platí pre tuzemského predávajúceho)

IBAN SK60 0720 0000 0000 0000 2129 (platí pre zahraničného predávajúceho)

*(ďalej aj „kupujúci“)*

**a**

**Predávajúci:** *<vyplní uchádzač>*

Štatutárny orgán: <*vyplní uchádzač*>

IČO: *<vyplní uchádzač>*

DIČ: *<vyplní uchádzač>*

IČ DPH: *<vyplní uchádzač>*

Právna forma: *<vyplní uchádzač>*

Bankové spojenie: *<vyplní uchádzač>*

Číslo účtu: *<vyplní uchádzač>*

Registrácia, číslo zápisu: *<vyplní uchádzač>*

*(ďalej aj „predávajúci“)*

*(kupujúci a predávajúci spoločne označení tiež ako „zmluvné strany“)*

Kupujúci ako verejný obstarávateľ vyhlásil oznámením č. ..vyplní verejný obstarávateľ.., zverejneným vo Vestníku verejného obstarávania č. ..vyplní verejný obstarávateľ.. dňa ..vyplní verejný obstarávateľ.., nadlimitnú zákazku s názvom ..vyplní verejný obstarávateľ..“. Na základe vyhodnotenia ponúk bola ponuka predávajúceho na 1. časť zákazky vyhodnotená ako ponuka úspešného uchádzača. Vzhľadom na túto skutočnosť sa zmluvné strany na základe slobodnej vôle a v súlade s platnými právnymi predpismi rozhodli uzatvoriť túto zmluvu:

I. PREDMET ZMLUVY

* 1. Predmetom zmluvy je:
     1. dodanie hardvéru - upgrade produktov McAfee Firewalls Enterprise (Forcepoint Sidewinder), McAfee Web Gw (Webwasher) serverov a DNS serverov. Predmet zmluvy podľa tohto bodu je čo do množstva, druhu a rozsahu špecifikovaný v Prílohe č. 1, tabuľka č. 1 tejto zmluvy, ktorá je neoddeliteľnou súčasťou tejto zmluvy.
     2. predĺženie podpory výrobcu McAfee Gold (Business) Support a Forcepoint pre produkty Forcepoint NGFW, McAfee Web Gw (Webwasher) serverov a pre DNS servery. Predmet zmluvy podľa tohto bodu je čo do množstva, druhu a rozsahu špecifikovaný v Prílohe č. 1, tabuľka č. 2 tejto zmluvy, ktorá je neoddeliteľnou súčasťou tejto zmluvy.
  2. Predávajúci sa zaväzuje kupujúcemu dodať predmet zmluvy v  takej zostave ako je špecifikovaný v Prílohe č. 1 tejto zmluvy.
  3. Kupujúci sa zaväzuje zaplatiť predávajúcemu dohodnutú cenu za riadne a včas splnený predmet tejto zmluvy v súlade s príslušnými ustanoveniami tejto zmluvy.

### **II. Povinnosti zmluvných strán**

* 1. Predávajúci je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom predávajúceho najneskôr 7 pracovných dní pred vykonaním zmeny.
  2. Predávajúci je povinný najneskôr do 7 pracovných dní od nadobudnutia účinnosti tejto zmluvy písomne informovať kupujúceho o platných telefónnych číslach, faxových číslach, internetových adresách a adresách elektronickej pošty, na ktorých môže kupujúci požadovať poskytnutie služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného štatutárnym orgánom predávajúceho najneskôr 7 pracovných dní pred vykonaním zmien.
  3. Predávajúci je povinný zabezpečiť, aby jeho pracovníci alebo osoby prostredníctvom ktorých plní predmet tejto zmluvy (ďalej aj „zamestnanci“) v objektoch kupujúceho dodržiavali všetky všeobecne záväzné právne predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy kupujúceho, najmä predpisy o vstupe do objektov kupujúceho a k bezpečnosti systémov, a aby sa riadili organizačnými pokynmi oprávnených pracovníkov kupujúceho.
  4. Kupujúci je povinný najneskôr do 7 pracovných dní od nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom kupujúceho, ktorý podpísal zmluvu v mene kupujúceho alebo ním stanovenými osobami na základe osobitnej plnej moci najneskôr 7 pracovných dní pred vykonaním zmeny.
  5. Kupujúci je povinný najneskôr do 7 pracovných dní od nadobudnutia účinnosti tejto zmluvy písomne informovať predávajúceho o platných telefónnych číslach, faxových číslach a adresách elektronickej pošty, prostredníctvom ktorých môže predávajúci komunikovať s kupujúcim pri plnení služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného zástupcom kupujúceho, ktorý podpísal zmluvu v mene kupujúceho alebo ním stanovenými osobami na základe osobitnej plnej moci najneskôr 7 pracovných dní pred vykonaním zmien.
  6. Kupujúci sa zaväzuje, že poverení zamestnanci predávajúceho budú pre účinné plnenie tejto zmluvy v objekte kupujúceho vybavení oprávnením pre vstup alebo kupujúci zaistí sprevádzanie pracovníkov predávajúceho.
  7. V prípade, ak predávajúci spôsobí kupujúcemu porušením svojich povinností vyplývajúcich mu zo všeobecne záväzných právnych predpisov alebo tejto zmluvy akúkoľvek škodu, zodpovednosť za škodu a povinnosť na náhradu takto spôsobenej škody sa bude riadiť a spravovať ustanoveniami § 373 a nasl. Obchodného zákonníka.
  8. Predávajúci podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané predávajúcim v súlade s právnym poriadkom Slovenskej republiky.
  9. Predávajúci je povinný na požiadanie kupujúceho bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb prostredníctvomktorých plní zmluvu a ktoré sú potrebné na to, aby kupujúci mohol skontrolovať, či predávajúci neporušuje zákaz nelegálneho zamestnávania.
  10. V prípade, ak predávajúci poruší svoju povinnosť podľa bodu 2.8 tohto článku a kontrolný orgán uloží kupujúcemu pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa predávajúci zaväzuje uhradiť kupujúcemu zmluvnú pokutu v sume rovnajúcej sa pokute uplatnenej kontrolným orgánom u kupujúceho, a to do siedmich dní odo dňa jej uplatnenia u predávajúceho kupujúcim.
  11. Predávajúci potvrdzuje, že podľa § 41 ods. 3 zákona o verejnom obstarávaní uviedol v prílohe č. 2 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Predávajúci je povinný písomne oznámiť kupujúcemu akúkoľvek zmenu údajov o subdodávateľoch uvedených v prílohe č. 2 tejto zmluvy do 3 pracovných dní odo dňa uskutočnenia tejto zmeny. Dodanie predmetu zmluvy prostredníctvom subdodávateľa nezbavuje predávajúceho povinnosti a zodpovednosti za riadne plnenie predmetu zmluvy v zmysle tejto zmluvy.
  12. V prípade zmeny subdodávateľa je predávajúci povinný písomne oznámiť kupujúcemu údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je predávajúci oprávnený zmeniť subdodávateľa uvedeného v prílohe č. 2 tejto zmluvy výlučne na základe predchádzajúceho písomného oznámenia a  predchádzajúceho písomného odsúhlasenia kupujúcim.
  13. Predávajúci je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
  14. Za účelom preukázania splnenia povinnosti v zmysle prechádzajúceho bodu tohto článku zmluvy predávajúci je povinný kedykoľvek na výzvu kupujúceho bezodkladne, najneskôr však do 3 pracovných dní, predložiť kupujúcemu všetky zmluvy so subdodávateľmi identifikovanými v Prílohe č. 2 zmluvy, resp. následne doplnenými/ zmenenými postupom podľa bodu 2.12 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť predávajúci.
  15. V prípade, ak predávajúci poruší povinnosť v zmysle bodu 2.13 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má kupujúci právo na zmluvnú pokutu od predávajúceho vo výške 5.000,- eur (slovom päťtisíc eur).
  16. V prípade omeškania predávajúceho so splnením povinnosti v zmysle bodu 2.14 tohto článku zmluvy, má kupujúci právo na zmluvnú pokutu od predávajúceho vo výške 500,- eur (slovom päťsto eur), a to za každý aj začatý deň omeškania.

### **III. Termín dodania predmetu zmluvy**

* 1. Predávajúci sa zaväzuje dodať kupujúcemu predmet zmluvy podľa článku I bodu 1.1.1 a 1.1.2 tejto zmluvy najneskôr do 21 kalendárnych dní odo dňa nadobudnutia účinnosti tejto zmluvy .
  2. Dodávka predmetu zmluvy bude realizovaná do miesta plnenia uvedeného v článku IV bode 4.2 tejto zmluvy.

### **IV. Odovzdanie predmetu zmluvy**

* 1. Predávajúci sa zaväzuje dodať kupujúcemu predmet zmluvy uvedený v článku I bode 1.1.1 a 1.1.2 tejto zmluvy na základe písomného protokolu o odovzdaní a prevzatí predmetu zmluvy, ktorý podpíšu oprávnení zástupcovia obidvoch zmluvných strán.
  2. Predávajúci dodá predmet zmluvy do priestorov kupujúceho na ul. Imricha Karvaša č. 1, 813 25 Bratislava a Tomášikova ul. 28/A, 821 03 Bratislava.

### **V. Záruky a servis na predmet plnenia**

* 1. Predávajúci poskytuje záruku na predmet zmluvy v rozsahu podľa  Prílohy č. 1, tabuľka č. 1 a tabuľka č. 2 tejto zmluvy.
  2. Záručná doba začína plynúť dňom fyzického prevzatia predmetu zmluvy kupujúcim, t. zn. dňom protokolárneho prevzatia predmetu zmluvy. Záruka sa nevzťahuje na chyby spôsobené nesprávnym zaobchádzaním, ktoré nie je v súlade s používaním predpísaným výrobcom.
  3. Všetky náklady spojené so záručnou opravou (t. z. oprava, náhradné diely, doprava, servisné práce) sú zahrnuté v cene za predmet tejto zmluvy.
  4. Predávajúci poskytne potvrdenie od výrobcu o platnosti predĺženia podpory a aktuálny popis obsahu a rozsahu podpory a kontaktných údajov na support oddelenia výrobcu pre dodaný predmet zmluvy podľa Prílohy č. 1, tabuľka č. 2 a že sa pre zariadenia, ktorým sa predlžuje technická podpora podľa Prílohy č. 1, tabuľka č. 2 automaticky predlžuje záruka o dĺžku poskytovania podpory výrobcu s tými istými podmienkami poskytovania služieb podpory a štandardnej záruky výrobcu.

### **VI. Cena a platobné podmienky**

* 1. Zmluvné strany prejavujú vôľu uzavrieť zmluvu s tým, že celková cena za predmet zmluvy podľa článku I bodov 1.1.1 a 1.1.2 tejto zmluvy (CC=CH+CP) je stanovená dohodou zmluvných strán v zmysle zákona č.18/1996 Z. z. o cenách v znení neskorších predpisov a vyhlášky č. 87/1996 Z. z. ktorou sa vykonáva zákon o cenách v znení neskorších predpisov a to v celkovej výške:

<vyplní uchádzač> bez DPH

slovom <vyplní uchádzač>EUR bez DPH)

* 1. Cena za predmet zmluvy zahŕňa náklady na dopravu predmetu zmluvy do miesta plnenia. Ceny predmetu zmluvy sú podrobne špecifikované v Prílohe č. 1, ktorá je neoddeliteľnou súčasťou tejto zmluvy.
  2. Predávajúci je oprávnený fakturovať cenu za predmet zmluvy najskôr dňom nasledujúcim po podpísaní protokolu o odovzdaní a prevzatí predmetu zmluvy oboma stranami. Prílohou faktúry bude príslušný preberací protokol potvrdený zástupcom kupujúceho.
  3. Splatnosť faktúr vystavených podľa tejto zmluvy je 30 dní odo dňa doručenia druhej zmluvnej strane.
  4. Predávajúci k dohodnutej cene uplatní DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej tiež len „zákon o dani z pridanej hodnoty“) <text tejto vety platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač túto vetu odstráni>
  5. V prípade, ak faktúra nebude obsahovať všetky údaje podľa zákona o dani z pridanej hodnoty, resp. nebude po stránke vecnej alebo formálnej správne vystavená, kupujúci ju vráti predávajúcemu na prepracovanie alebo doplnenie a nová lehota splatnosti začne plynúť dňom doručenia prepracovanej alebo doplnenej faktúry kupujúcemu. <text v bode 6.6 v znení: „obsahovať všetky údaje podľa zákona o dani z pridanej hodnoty, resp. nebude“ platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a  zahraničný uchádzač tento text v bode 6.6 odstráni>
  6. Predávajúci najneskôr do doby vyhotovenia faktúry predloží kupujúcemu originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy predávajúci predmetné potvrdenie predloží kupujúcemu na začiatku každého nového zdaňovacieho obdobia. Predávajúci vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti kupujúceho bezodkladne písomne informovať. Predávajúci vyhlasuje, že je konečným príjemcom dohodnutej ceny uvedenej v článku VI. tejto zmluvy. <text bodu 6.7 platí pre zahraničného uchádzača, domáci uchádzač text bodu 6.7 odstráni>
  7. Predávajúci, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto povinnosti je podstatným porušením zmluvy a dôvodom na okamžité odstúpenie kupujúceho od tejto zmluvy. < text bodu 6.8 platí len pre domáceho uchádzača, zahraničný uchádzač text bodu 6.8 odstráni >
  8. Predávajúci nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Predávajúci ďalej nie je oprávnený postúpiť a ani založiť akékoľvek svoje pohľadávky voči kupujúcemu vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Predávajúci nie je oprávnený jednostranne započítať akúkoľvek svoju pohľadávku voči kupujúcemu vzniknutú z akéhokoľvek dôvodu proti pohľadávke kupujúceho voči predávajúcemu vzniknutej na základe alebo v súvislosti s touto zmluvou.

### **VII. Zmluvné pokuty**

* 1. Pri nedodržaní termínu dodania predmetu zmluvy predávajúcim podľa článku III bodu 3.1 tejto zmluvy vzniká kupujúcemu nárok vyúčtovať zmluvnú pokutu vo výške 0,05% z ceny predmetu zmluvy uvedenej v článku VI bode 6.1 tejto zmluvy za každý deň omeškania.
  2. Pri dodaní chybného resp. nefunkčného predmetu zmluvy vzniká kupujúcemu nárok vyúčtovať zmluvnú pokutu vo výške 0,05% z ceny nefunkčného predmetu zmluvy bez DPH uvedeného v Prílohe č. 1 za každý deň omeškania až do doby dodávky bezchybného predmetu zmluvy, čím nezaniká nárok kupujúceho na dodanie náhradného bezchybného predmetu zmluvy.
  3. Kupujúci je oprávnený pri nesplnení technických požiadaviek na predmet dodávky odmietnuť prevzatie dodávky až do úplnej nápravy predávajúcim, o čom musí byť vyhotovený písomný záznam.
  4. V prípade omeškania platby za predmet zmluvy má predávajúci právo fakturovať kupujúcemu úrok z omeškania vo výške 0,02 % z dlžnej čiastky za každý deň omeškania.
  5. Zmluvné pokuty podľa tejto zmluvy sú splatné do 30 kalendárnych dní odo dňa doručenia faktúry druhej zmluvnej strane.
  6. Právo kupujúceho na náhradu škody nie je týmto dotknuté, pričom zmluvná pokuta sa nezapočítava na náhradu škody vzniknutej kupujúcemu porušením zmluvných povinností predávajúceho.

### **VIII. Vyššia moc**

* 1. Pre účely tejto zmluvy sa za okolnosti vylučujúce zodpovednosť za škodu (vyššia moc) považujú prekážky alebo udalosti, ktoré nastali nezávisle od vôle povinnej strany ani ich nemôže povinná strana ovplyvniť (napr. mobilizácia, živelné pohromy, vojna a podobne).
  2. Ak sa z dôvodu vyššej moci stane plnenie tejto zmluvy nemožným do troch mesiacov od vyskytnutia sa takejto udalosti, zmluvná strana, ktorá sa bude chcieť odvolať na predmetnú udalosť, požiada druhú stranu o úpravu zmluvy vo vzťahu k predmetu, k cene a času plnenia. Pokiaľ nepríde k dohode, zmluvné strany majú právo odstúpiť od zmluvy.

### **IX. Prechod nebezpečenstva škody a vlastníckeho práva**

Nebezpečenstvo škody na predmete zmluvy a vlastnícke právo k predmetu zmluvy prechádza na kupujúceho okamihom podpísania preberacieho protokolu a prevzatia predmetu zmluvy. Prepravu a balenie predmetu zmluvy, ako aj vrátenie vratných obalov zabezpečuje predávajúci na vlastné náklady.

### **X. Ukončenie zmluvy**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán alebo písomným odstúpením od zmluvy niektorou zmluvnou stranou.
  2. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.
  3. Za podstatné porušenie zmluvy podľa predchádzajúceho ustanovenia sa považuje:
     1. ak predávajúci nedodrží termín dodania predmetu zmluvy podľa článku III bodu 3.1 alebo 3.2 tejto zmluvy,
     2. ak predávajúci dodá kupujúcemu chybný resp. nefunkčný predmet zmluvy,
     3. ak predávajúci nesplnení technické požiadavky na predmet zmluvy,
     4. ak predávajúci poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
     5. ak sa kupujúci dostane do omeškania s úhradou faktúr vystavených v zmysle tejto zmluvy po dobu dlhšiu ako 3 mesiace, alebo
     6. podstatné porušenia zmluvy definované v iných ustanoveniach tejto zmluvy.
  4. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 7 dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
  5. V prípade, že ktorákoľvek strana odstúpi od tejto zmluvy, musí písomné odstúpenie od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Za doručenie sa považuje i nevyzdvihnutie doporučenej zásielky na pošte v odbernej lehote.
  6. Zmluvu je možné ukončiť tiež odstúpením kupujúceho v súlade s § 19 zákona o verejnom obstarávaní.
  7. V prípade, ak nastanú právne skutočnosti majúce za následok zmenu v právnom postavení predávajúceho (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, povolenie reštrukturalizácie, vstup do likvidácie, zmena právnej formy, zmena v oprávneniach konať v mene predávajúceho) alebo akákoľvek iná zmena majúca priamy vplyv na plnenie zo strany predávajúceho, je predávajúci povinný oznámiť tieto skutočnosti kupujúcemu najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu v dôsledku porušenia tejto povinnosti a kupujúci má právo okamžite odstúpiť od tejto zmluvy.
  8. Zmluvné strany sa dohodli, že túto zmluvu nie je možné vypovedať.

### **XI. Záverečné ustanovenia**

* 1. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.
  2. Táto zmluva je vyhotovená v šiestich exemplároch, dva exempláre sú určené pre predávajúceho a štyri pre kupujúceho. Všetky exempláre sú považované za rovnocenné.
  3. Neoddeliteľnou súčasťou tejto zmluvy sú:

***Príloha č. 1:*** Technická a cenová špecifikácia predmetu zmluvy

***Príloha č. 2:*** Zoznam subdodávateľov predávajúceho

* 1. Zmeny a doplnenia tejto zmluvy je možné vykonať len formou písomného dodatku, ktorý podpíšu oprávnení zástupcovia obidvoch zmluvných strán v súlade so zákonom o verejnom obstarávaní.
  2. Obidve zmluvné strany sa zaväzujú zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy druhej zmluvnej strany. Záväzky zmluvných strán zachovávať mlčanlivosť trvajú neobmedzenú dobu po podpísaní tejto zmluvy a sú nevypovedateľné. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.
  3. Zmluvné strany sa zaväzujú riešiť vzniknuté spory dohodou. Ak dohoda nie je možná, o spore rozhodne vecne a miestne príslušný súd Slovenskej republiky.
  4. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.
  5. Kupujúci pri spracúvaní osobných údajov poskytnutých predávajúcim pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese kupujúceho: <https://www.nbs.sk/sk/ochrana-osobnych-udajov>.
  6. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Predávajúci súhlasí so zverejnením tejto zmluvy (vrátane jej prípadných dodatkov) a faktúr predávajúceho doručených kupujúcemu, pričom predávajúci tiež disponuje písomným súhlasom inej dotknutej osoby (osoby konajúcej za predávajúceho) na zverejnenie jej údajov v tejto zmluve a vo faktúrach predávajúceho, a to zverejnenie kupujúcim počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase kupujúceho.
  7. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) kupujúceho [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
  8. Zmluvné strany zhodne vyhlasujú, že táto zmluva nebola uzavretá v tiesni ani za nápadne nevýhodných podmienok pre niektorú zo zmluvných strán, že zmluvná voľnosť zmluvných strán nie je obmedzená, že sa s touto zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto zmluvu podpísali na znak toho, že zodpovedá ich slobodnej a vážnej vôli.

**Za kupujúceho: Za predávajúceho:**

V Bratislave, dňa ............................ V ..vyplní uchádzač.., dňa ..vyplní uchádzač..

................................................... ..................................................

Národná banka Slovenska ..vyplní uchádzač..

..vyplní verejný obstarávateľ.. ..vyplní uchádzač..

..vyplní verejný obstarávateľ.. ..vyplní uchádzač..

**Príloha č. 1 k Zmluve o dodávke hardvéru a predĺžení podpory č. Z-029.10.1022.00**

**Technická a cenová špecifikácia predmetu zmluvy**

**Tabuľka č. 1 Cena za dodanie (upgrade) produktov**

|  |  |  |  |  |  |
| --- | --- | --- | --- | --- | --- |
| **Položka** | **Označenie** | **Popis** | **Počet** | **Cena v EUR bez DPH za**  **1 kus** | **Cena za celkový počet položky v EUR bez DPH** |
| P1 | NGF1101 | UPGRADE z McAfee (Forcepoint) S2008 na FCP NGFW 1101, 8x1Gb porty + 2x10G optic | 2 | *<vyplní uchádzač>* | *<vyplní uchádzač>* |
| P2 | NGF 1105 | UPGRADE z McAfee (Forcepoint) S2008 na FCP NGFW 1105, 8x1Gb porty + 2x10G optic | 2 | *<vyplní uchádzač>* | *<vyplní uchádzač>* |
| P3 | NGF 1105 | UPGRADE z McAfee (Forcepoint) S3008 na FCP NGFW 1105, 8x1Gb porty + 2x10G optic | 2 | *<vyplní uchádzač>* | *<vyplní uchádzač>* |
| P4 | NGF 2101 | UPGRADE z McAfee (Forcepoint) S3008 na FCP NGFW 2101, 12x1Gb porty + 2x10G optic | 2 | *<vyplní uchádzač>* | *<vyplní uchádzač>* |
| P5 | NGF 1105 | UPGRADE z McAfee (Forcepoint) S4016na FCP NGFW 1105, 8x1Gb porty + 2x10G optic | 2 | *<vyplní uchádzač>* | *<vyplní uchádzač>* |
| P6 | NGF 2101 | UPGRADE z McAfee (Forcepoint) S5032 na FCP NGFW 2101, 12x1Gb porty + 2x10G optic | 2 | *<vyplní uchádzač>* | *<vyplní uchádzač>* |
| P7 | WG5000D | McAfee Web Gateway (Webwasher) 5000D Appl | 2 | *<vyplní uchádzač>* | *<vyplní uchádzač>* |
| P8 | SMCHA | SMC central management upgrade 11 HA node subscr lic do 31.12.21 | 21 | *<vyplní uchádzač>* | *<vyplní uchádzač>* |
| P9 |  | FCP 10 G SFP+ Fiber Trancievers LC SR 850MM | 12 | *<vyplní uchádzač>* | *<vyplní uchádzač>* |
| P10 |  | Upgrade z McAfee Sidewinder DNS na EXT DNS vyhradená hw appliance 6k DNS Q/S s podporou IPAM, HA a Load sharing/balancing s centrálnym managementom | 3 | *<vyplní uchádzač>* | *<vyplní uchádzač>* |
| **CH** | **Celková cena za dodávku produktov** | | | | ***<vyplní uchádzač>*** |

**Tabuľka č. 2 Cena za predĺženie podpory výrobcu**

|  |  |  |  |  |  |
| --- | --- | --- | --- | --- | --- |
| **Položka** | **Označenie** | **Popis** | **Počet** | **Cena v EUR bez DPH za 1 kus** | **Cena za celkový počet položky v EUR bez DPH** |
| P1 | ESESPT | NGFW 1101 essential support + hw warranty NBD do 31.12.2021 | 2 | *<vyplní uchádzač>* | *<vyplní uchádzač>* |
| P2 | ESESPT | NGFW 1105 essential support + hw warranty NBD do 31.12.2021 | 2 | *<vyplní uchádzač>* | *<vyplní uchádzač>* |
| P3 | ESESPT | NGFW 1105 essential support + hw warranty NBD do 31.12.2021 | 2 | *<vyplní uchádzač>* | *<vyplní uchádzač>* |
| P4 | ESESPT | NGFW 2101 essential support + hw warranty NBD do 31.12.2021 | 2 | *<vyplní uchádzač>* | *<vyplní uchádzač>* |
| P5 | ESESPT | NGFW 1105 essential support + hw warranty NBD do 31.12.2021 | 2 | *<vyplní uchádzač>* | *<vyplní uchádzač>* |
| P6 | ESESPT | NGFW 2101 essential support + hw warranty NBD do 31.12.2021 | 2 | *<vyplní uchádzač>* | *<vyplní uchádzač>* |
| P7 | ESESPT | NGFW-325C2 essential supp + hw warranty NBD do 31.12.2021 | 5 | *<vyplní uchádzač>* | *<vyplní uchádzač>* |
| P8 | ESESPT | NGFW-1065 essential supp + hw warranty NBD do 31.12.2021 | 4 | *<vyplní uchádzač>* | *<vyplní uchádzač>* |
| P9 | ESESPT | SMC 21 HA node essential support do 31.12.2021 | 21 | *<vyplní uchádzač>* | *<vyplní uchádzač>* |
| P10 |  | Podpora výrobcu 24x7 EXT DNS appliance a hw záruka 6k DNS Q/S a LS do 31.12.2021 | 3 | *<vyplní uchádzač>* | *<vyplní uchádzač>* |
| P11 |  | MFE Email Gateway 5500 Appl-D 1Yr Business support and HW warranty do 31.5.2020 | 1 | *<vyplní uchádzač>* | *<vyplní uchádzač>* |
| P12 |  | MFE Web Gateway 5000D Appl 1Yr Business support and HW warranty do 31.5.2020 | 2 | *<vyplní uchádzač>* | *<vyplní uchádzač>* |
| **CP** | **Celková cena za predĺženie podpory vypočítaná ako** | | | | ***<vyplní uchádzač>*** |

**Tabuľka č.3 Celková cena za predmet zmluvy**

|  |  |  |
| --- | --- | --- |
| **Položka** | **Popis** | **Cena v EUR bez DPH** |
| CH  (z tab. č. 1) | Celková cena za dodávku produktov McAfee (Forcepoint) | *<vyplní uchádzač>* |
| CP  (z tab. č. 2) | Celková cena za predĺženie podpory výrobcu | *<vyplní uchádzač>* |
| **CC** | **Celková cena za predmet zmluvy** | ***<vyplní uchádzač>*** |

**Príloha č. 2 k Zmluve o dodávke hardvéru a predĺžení podpory č. Z-029.10.1022.00**

**Zoznam subdodávateľov predávajúceho**

V súlade s ustanovením § 41 ods. 3 zákona o verejnom obstarávaní verejný obstarávateľ

požaduje od úspešného uchádzača, aby najneskôr v čase uzavretia zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO,

zápis do príslušného obchodného registra;

2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

Úspešný uchádzač v čase uzavretia zmluvy uvedie aj údaj o predmete subdodávky a rozsah subdodávky v eurách bez DPH.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |  |  |
| --- | --- | --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) | Predmet subdodávky | Rozsah subdodávky v eur bez DPH |
| 1. | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 2. | <vyplní uchádzač> | <vyplní uchádzač> | <vyplní uchádzač> | <vyplní uchádzač> |
| 3. | <vyplní uchádzač> | <vyplní uchádzač> | <vyplní uchádzač> | <vyplní uchádzač> |